વાસ્તવમાં મીટૂના સંબંધમાં પહેલાંથી જ ‘હાઉસફુલ 4'નું નામ આવી રહ્યું છે. પહેલાં આ ફિલ્મમાં નાના પાટેકર મહત્વનો એક રોલ પ્લે કરવાનો હતો. જોકે, તનુશ્રી દત્તાએ તેની વિરુદ્ધ ગંભીર આક્ષેપો મૂક્યા અને એના પગલે ઇન્ડિયામાં મીટૂ મૂવમેન્ટ ફરી એક્ટિવ થઈ. જેના લીધે આખરે નાના આ ફિલ્મમાંથી હટી ગયો હતો. બાદમાં આ ફિલ્મના ડિરેક્ટર સાજિદ ખાનની વિરુદ્ધ પણ સેક્સ્યુઅલ હેરેસમેન્ટના ગંભીર આક્ષેપો મૂકવામાં આવ્યા હતા. એટલે તેને પણ આ ફિલ્મમાંથી આઉટ કરવામાં આવ્યો હતો.